ACTA DE LA SESSIÓ EXTRAORDINÀRIA

CELEBRADA PEL PLE DE L'AJUNTAMENT

EL DIA 24 DE JULIOL DE 2023

Membres assistents

Josep Maria Ferra Terrasa

Maria Roig Comas

Maria Nadal Vila

Yvette Yanira Matas Moranta

Vicenç Vidal Matas

Carlos Arrondo Nadal

Jaime Terrasa Sampol

Jaime Rojas Fornés

Manuel Benássar Gutiérrez de la Concha

María Magdalena Alorda Salom

Antonio Bordoy Fernández

María Andrea Busquets Pons

Catalina Nadal Sastre

 A la Vila d'Esporles, Comunitat Autònoma de les Illes Balears, essent les denou hores i trenta minuts de dia vint-i-quatre de juliol de 2023, es reuneix a la Sala d'Actes de la Casa de la Vila, en primera convocatòria, el Ple de la Corporació sota la presidència del Sr. batlle Josep Maria Ferra Terrassa, i amb l’assistència dels senyors regidors que es relacionen a l’encapçalament, amb l’objecte de celebrar sessió extraordinària i en ella tractar els assumptes inclosos a l’ordre del dia, el qual fou degudament notificat. Assisteix com a secretària la Sra. Francisca Maimó Molina.

**1.- APROVACIÓ ACTES ANTERIORS.-** La Presidenta pregunta si qualque membre de la Corporació ha de fer qualque observació a l’acta de la sessió Constitutiva de l’ajuntament de dia 17 de juny de 2023, a la de la sessió extraordinària i urgent de dia 21 de juny de 2023 i a la de la sessió extraordinària de dia 24 de juny de 2023.

No es presenta cap observació i sotmès a votació foren aprovades per unanimitat dels assistents.

**2.- EXPEDIENT 1097/2023.NOMENAMENT VOCAL AL CONSELL TERRITORIAL DE LA PROPIETAT IMMOBILIÀRIA.-** El batle Sr. Josep Maria Ferra Terrasa, dona lectura a la següent:

**PROPOSTA PLE**

  A la vista de l’escrit tramès pel Ministerio de Hacienda y Función Pública, Delegación de Economía y Hacienda Illes Balears, Gerencia Regional del Catastro en Illes Balears, informant que “El títol I del Real Decret 417/2006, de 7 d’abril, pel qual es desenvolupa el text refós de la Llei del Cadastre Immobiliari, regula la composició i funcionament dels òrgans col·legiats del Cadastre, entre els quals es troba el Consell Territorial de la Propietat Immobiliària, òrgan format per representants del Ministeri d’Hisenda, de la comunitat autònoma i de les entitats locals existents a l’àrea de cada autonomia.

 I vist l’article 14 de l’esmentat text legal que regula la seva composició i el seu apartat 5.e) respecte a la representació del conjunt d’ajuntaments inclosos a l’àmbit del Consell Territorial amb població de dret igual o inferior a vint mil habitants, establint que aquests contaran amb un vocal.

 Iniciat per tant el procés de renovació dels representants locals en els òrgans col·legiats del Cadastre,

 Es proposa al Ple de la Corporació l’adopció del següent:

**ACORD**

**PRIMER.** Proposar l’Ajuntament d’Esporles per ostentar la vocalia del conjunt d’ajuntament amb població de dret igual o inferior a 20.000 habitants.

**SEGON.-** Designar al Sr. Manuel Benássar Gutiérrez de la Concha, regidor del Grup municipal PP com a vocal.

**TERCER.** Comunicar aquest Acord a la Gerència Regional del Cadastre. perquè en prengui coneixement i efectes.

El Sr. batle dona la paraula al Sr. Bennassar.

El Sr. Bennassar comenta que després de consultar-ho amb el seu partit agraeix al batle la seva proposta i entén que per el bé d’Esporles la vocalia quedi en mans d’un Esporlarí independentment de la seva ideologia política. Per tot això accepta la proposta.

El Sr. batle dona la paraula al Sr. Bordoy el qual comenta que no té cap dubte de la capacitat personal i professional del Sr. Bennassar per actuar com a vocal, no obstant, considera que a nivell ideològic son tan diferents que li preocupa determinades decisions que s’hagin de prendre en relació al valor dels immobles. Si el batle hagués proposat a un vocal d’esquerres no tendria cap problema de votar a favor però en aquest cas no és possible ateses les seves discrepàncies ideològiques amb el PP.

A continuació es passa a votació i amb 11 vots a favor (MES, PP i VOX) i dos vots en contra (PSIB PSOE) la proposta és aprovada.

**3.- EXPEDIENT 1098/2023. PROPOSTA DIES FESTIUS LOCALS 2024.-** El batle Sr. Josep Maria Ferra Terrassa, dona lectura a la següent:

**P R O P O S T A**

Vista la necessitat que té l’Ajuntament de determinar dues festes locals en l’àmbit municipal per a l’any 2024, PROPOSO a l’Ajuntament Ple l’adopció del següent ACORD:

Primer.- Aprovar les següents festes locals de l’any 2024:

- Dia 31 d’octubre de 2024.

- Segona festa de Nadal, 26 de desembre de 2024

Segon.- Comunicar dit acord al Govern Balear.

El batle, tal com va comentar a la Comissió Informativa i atès que el GOIB encara no ha aprovat el seu calendari de dies no festius proposa una esmena la qual és acceptada per tots els presents que consisteix en que si el GOIB aprova el seu calendari i algun dels dies coincideix amb els proposats per l’Ajuntament d’Esporles el dia que coincidesqui és substituirà per un altre seguint el següent ordre de prioritat:

1.- 29 de febrer

2.- 27 de març

3.- 5 de desembre.

Sotmesa a votació la proposta fou aprovada amb el següent resultat:

* NOU (9) vots a favor de MES i PSIB-PSOE
* QUATRE (4) abstencions de PP i VOX

**4.- EXPEDIENT 1102/2023. MODIFICACIÓ DE CRÈDITS: SUPLEMENT DE CRÈDIT FINANÇAT AMB RTDG PER L'OBRA DE REPARACIÓ MUR ES VERGER.-** El batle Sr. Josep Maria Ferra Terrassa, dona lectura a la següent:

**PROPOSTA**

 Per tal de realitzar despeses que no poden demorar-se fins al proper exercici, i no essent ampliable el crèdit consignat al pressupost de la Corporació d’acord amb l’art. 158 i següents del R.D. legislatiu 2/2004 de 5 de març pel qual s’aprova el text refós de la llei reguladora de les Hisendes Locals es proposa:

 Aprovar el següent suplement de crèdit:

 PARTIDA

|  |  |  |
| --- | --- | --- |
| 1531-62200 | Mur Es Verger | 12.179,80 € |
|  |  |  |
|  | Total.............................. | 12.179,80 € |

 RECURSOS FINANÇAMENT

|  |  |  |
| --- | --- | --- |
| 87000 | Romanent tresoreria despeses generals | 12.179,80 € |
|  |  |  |
|  | Total..................................... | 12.179,80 € |
|  |  |  |
|  |  |  |
|  |  |  |

Sotmesa a votació la proposta fou aprovada per unanimitat dels assistents

**5.- EXPEDIENT 372/2023. APROVAR MODIFICACIÓ DE PLECS CONTRACTE RECOLLIDA I TRANSPORT DE RESIDUS.-** El batle Sr. Josep Maria Ferra Terrassa, dona lectura a la següent:

**PROPOSTA**

A la vista de l’expedient de contractació aprovat pel Ple de la Corporació, en sessió celebrada dia 9 de maig de 2023, relatiu al contracte que es pretén adjudicar:

|  |
| --- |
| Tipus de contracte: Administratiu |
| Subtipus del contracte: Serveis |
| Objecte del contracte: Contractació del servei consistent en la Recollida i Transport de Residus del municipi d'Esporles |
| Procediment de contractació: Obert subjecte a regulació harmonitzada | Tipus de Tramitació: ordinària |
| Valor estimat del contracte: 1.214.229,55 € |
| Pressupost base de licitació IVA exclòs: 1.214.229,55 € | IVA %: 10 |
| Pressupost base de licitació IVA inclòs: 1.335.652,55 € |
| Durada de l'execució: 5 anys |  |

A la vista de l'expedient de contractació tramitat:

|  |  |  |
| --- | --- | --- |
| **Document** | **Data/Núm.** | **Observacions** |
| Informe de Secretaria | 25/04/2023 |  |
| Resolució d'inici | 26/04/2023 |  Decret núm. 312/2023 |
| Plec prescripcions tècniques | 02/05/2023 |  |
| Plec de clàusules administratives | 27/04/2023 |  |
| Modificació PPT | 13/07/2023 |  |

Examinada la documentació que l'acompanya i de conformitat amb allò que s'ha fixat en la Disposició Addicional Segona de la Llei 9/2017 de 8 de novembre, de Contractes del Sector Públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,

**PROPOS AL PLE**

**PRIMER.** Aprovar l'expedient de contractació, mitjançant procediment obert per contracte de servei per Recollida i Transport de Residus del municipi d'Esporles, convocant la seva licitació.

**SEGON.** Aprovar els Plecs de Clàusules Administratives Particulars i de Prescripcions Tècniques amb la inclusió de la nova documentació aportada.

**TERCER.** Aprovar la despesa corresponent:

|  |  |  |
| --- | --- | --- |
| Exercici | Aplicació pressupostària | Import |
| 2023 | 1621 22700 | 242.878,24 euros |

**QUART.** Adonar de la present Resolució a Intervenció i a Tresoreria a l'efecte de practicar les anotacions comptables que procedeixin.

**CINQUÈ.** Publicar l'anunci de licitació en el perfil de contractant amb el contingut contemplat en l'annex III de la Llei 9/2017 de 8 de novembre, de Contractes del Sector Públic.

**SISÈ.** Publicar l'anunci de licitació en el *«Diari Oficial de la Unió Europea»*, deixant constància en l'expedient de la data d'enviament de l'anunci de licitació.

**SETÈ.** Publicar en el perfil de contractant tota la documentació integrant de l'expedient de contractació, en particular el plec de clàusules administratives particulars i el de prescripcions tècniques.

**VUITÈ.** Designar als membres de la mesa de contractació i publicar la seva composició en el perfil de contractant:

— Josep Maria Ferrá Terrassa, que actuarà com a President de la mesa.

— Vicencs Vidal Matas, regidor delegat de l’àrea, Vocal

-Francisca Maimo Molina, Vocal (Secretaria-Interventora de la Corporació).

— Pere Mancha Saurina, enginyer municipal, Vocal.

- Caterina Pinya Olvier, arquitecta tècnica municipal, Vocal

- Jaume Gual Marimon, cap de Brigada, Vocal

— Maria Frontera Carbonell, que actuarà com a Secretari de la Mesa.

El Sr. Bennassar comenta que s’abstindran atès que el seu grup no va participar en l’aprovació d’aquest expedient.

El Sr. Bordoy comenta que el seu grup votarà a favor però demana que les incidències amb el servei es sancionin més aviat que fins ara.

La Sra. Busquets comenta que també votarà a favor atès que reconeix que el servei de recollida i transport de fems actualment no funciona i que és més que necessari fer el que sigui possible per millorar-lo.

El Sr. batle explica que aquest nou plec conté com a novetat un procediment sancionador més ràpid atès que dona competència sancionadora al batle.

Sotmesa a votació la proposta fou aprovada amb el següent resultat

* DEU (10) vots a favor de MES, VOX i PSIB-PSOE
* TRES (3) abstencions de PP i

**6.- EXPEDIENT 1104/2023. APROVAR EL PROGRAMA DE GESTIÓ ÈTICA DE COLÒNICES FELINES DEL MUNICIPI D’ESPORLES.-** El batle Sr. Josep Maria Ferra Terrasa, dona lectura a la següent:

**PROPOSTA PLE**

 Vist el “Programa de gestió ètica de colònies felines del municipi d’Esporles”,  redactat amb:

 - Els objectius generals que desenvolupa l’Ajuntament d’Esporles amb el Pla Municipal de Gestió Ètica de Colònies Felines, són el benestar dels diferents individus que conformen les colònies felines, facilitant la convivència amb els veïns i veïnes i la prevenció de problemes de salut pública i animal.

 - Els objectius específics de:

 Protegir i gestionar les colònies felines donant continuïtat al programa CER, amb l’objectiu de la disminució progressiva del nombre d’exemplars per colònia.

 Crear un cens de moixos abandonats o assilvestrats del municipi d’Esporles, que s’actualitzarà periòdicament.

 Minimitzar les molèsties que provoquen les colònies a la ciutadania.

 Prevenció de problemes de salut pública.

 Aplicar programes que evitin l’abandonament d’animals de companyia.

 Complir amb el benestar animal a les colònies felines.

 Propos al Ple de la Corporació l'adopció del següent,

**ACORD**

**PRIMER.-** Aprovar el Programa de gestió ètica de colònies felines del municipi d’Esporles.

**SEGON.** Publicar el present Acord a la seu electrònica de l'Ajuntament   *[*http://esporles.eadministracio.cat*].*

El Sr. batle comenta que el PP va presentar una esmena al Programa que consisteix amb el següent:

Proposem la següent esmena de modificació, al Expedient 11042023 Plans de Qualitat Ambiental, l'esmena de modificació es realitza al Programa de gestió ètica de colònies felines del municipi d’Esporles, la pàgina onze hauria de quedar com s'indica

Amb els objectius de salut pública i de protecció animal, en cap cas s’autoritzarà la creació d’una nova colònia a les següents ubicacions:

* Parcs infantils.
* Zones on s’hi dona una presència constant de gossos.
* Terrasses de restaurats i bars.
* Proximitats de vies ràpides de trànsit rodat o vies de trànsit rodat molt intens.
* centres escolars, centres sanitaris i centres esportius

Proposem la següent esmena d'addició en la pàgina 5 objectius, dins dels objectius específics

L'eliminació progressiva de les colònies de felins, començant per les situades en la zona del cementiri d'Esporles, a causa de la molèstia dels animals, mals olors, residus, defecacions, ja que el cementiri, per a moltes persones és el lloc de descans dels seus sers estimats i mereix una especial cura per part de l'ajuntament

Com **objectius específics** s’estableixen els següents:

* Protegir i gestionar les colònies felines donant continuïtat al programa CER, amb l’objectiu de la disminució progressiva del nombre d’exemplars per colònia.
* Crear un cens de moixos abandonats o assilvestrats del municipi d’Esporles, que s’actualitzarà periòdicament.
* Minimitzar les molèsties que provoquen les colònies a la ciutadania.
* Prevenció de problemes de salut pública.
* Aplicar programes que evitin l’abandonament d’animals de companyia.
* Complir amb el benestar animal a les colònies felines.
* L'eliminació progressiva de les colònies de felins, començant per les situades en la zona del cementiri d'Esporles, a causa de la molèstia dels animals, mals olors, residus, defecacions, ja que el cementiri, per a moltes persones és el lloc de descans dels seus sers estimats i mereix una especial cura per part de l'ajuntament

Si s'accepten les esmenes indicades anteriorment i el text aprovat les contempla, el grup popular a l'ajuntament d'Esporles, votés a favor del Expedient 11042023 Plans de Qualitat Ambiental, juntament amb l'equip de govern»

El batle informa que després de comentar les esmenes presentades amb l’Associació Amics dels Animals el seu grup ha decidit no modificar la proposta presentada no obstant és compromet a que si s’ha de fer alguna nova colònia de moixos és comentaria prèviament amb tots els grups.

El Sr. Bennassar comenta que en aquest cas no poden votar a favor de la proposta pel risc per a les persones que suposaria autoritzar un colònia de moixos aprop d’un centre escolar o de salut.

El Sr. Bordoy comenta que entén perfectament la reflexió del Sr. Bennassar però entén que les colònies felines ben duites ajuden a controlar altres espècies com son les rates.

La Sra. Busquets està totalment a favor dels animals però entén igual que el Sr. Bennassar que el mes important és evitar riscs a les persones i per tant també votarà en contra.

A continuació és passa a votació i la proposta es aprovada amb

* NOU (9) vots a favor de MES i PSOE
* QUATRE (4) vots en contra  de PP i VOX

**7.- PROPOSTES D’URGÈNCIA** Per part del Sr. batle es presenta proposta d’urgència respecte a tractar els següents punts no inclosos dins l’ordre del dia i que tampoc han passat per la Comissió Informativa. Justificada la urgència, aquesta queda aprovada per unanimitat dels assistents i es passa a tractar els temes.

**7.1.- EXPEDIENT 1121/2023. MODIFICACIÓ DE CRÈDITS: CRÈDIT EXTRAORDINARI FINANÇAT AMB RTDG PER L’ADQUISICIÓ DE LOCAL A LA PLAÇA DE L’AJUNTAMENT.**

El batle explica la urgència en la tramitació de l’adquisició d’aquest local ates que la Inmobiliaria que el té en venta no pot esperar més i per tant de la urgència d’aprovar la modificació de crèdit necessària.

A continuació es vota la urgència i amb 9 vots a favor (MES i PSOE), 1 vot en contra (VOX) i 3 abstencions (PP) la urgència és aprovada.

A continuació el batle dona lectura a la proposta:

Per tal de realitzar despeses que no poden demorar-se fins al proper exercici, i no essent ampliable el crèdit consignat al pressupost de la Corporació d’acord amb l’art. 158 i següents del R.D. legislatiu 2/2004 de 5 de març pel qual s’aprova el text refós de la llei reguladora de les Hisendes Locals es proposa:

 Aprovar el següent crèdit extraordinari:

 PARTIDA

|  |  |  |
| --- | --- | --- |
| 920-62200 | Compra immoble | 317.100,00 € |
|  | Total....................... | 317.100,00 € |

 RECURSOS FINANÇAMENT

|  |  |  |
| --- | --- | --- |
| 87000 | Romanent tresoreria despeses generals | 317.100,00 € |
|  | Total..................................... | 317.100,00 € |
|  |  |  |
|  |  |  |
|  |  |  |

El Sr. Bennassar comenta que el seu grup s’abstindrà perquè no té informació suficient per valorar si la modificació és adequada.

El batle és compromet a enviar-li la tassació de l’immoble que consta a l’expedient d’adquisició.

El Sr. Bordoy comenta que comparteix l’opinió del Sr, Bennassar i afegeix que tampoc ha vist cap informe on es detallin l’increment de despeses que implica afegir a l’inventari municipal un bé immoble com aquest.

La Sr. Busquets està totalment d’acord amb les opinions del Sr. Bennassar i el Sr. Bordoy.

A continuació es passa a votació i la proposta és aprovada amb el següent resultat:

* Set (7) vots a favor MES
* Un (1) vot en contra VOX
* Cinc (5) abstencions PP i PSOE

**7.2.- EXPEDIENT 1103/2023 MODIFICACIÓ DE CRÈDITS: CRÈDIT EXTRAORDINARI FINANÇAT AMB RTDG PER DUR A TERME PROJECTE POU SES ROTGETES.**

El batle explica la urgència d’aprovar la modificació de crèdit necessària per tal de construir un nou Pou a ses Rotgetes després de que un dels pous existents quedés totalment inhabilitat.

A continuació es vota la urgència i amb 8 vots a favor (MES i VOX), i 5 abstencions (PP PSOE) la urgència és aprovada.

El batle dona lectura a la proposta

Per tal de realitzar despeses que no poden demorar-se fins al proper exercici, i no essent ampliable el crèdit consignat al pressupost de la Corporació d’acord amb l’art. 158 i següents del R.D. legislatiu 2/2004 de 5 de març pel qual s’aprova el text refós de la llei reguladora de les Hisendes Locals es proposa:

 Aprovar el següent crèdit extraordinari:

 PARTIDA

|  |  |  |
| --- | --- | --- |
| 161-62300 | Projecte nou pou Ses Rotgetes | 67.000,00 € |
|  | Total....................... | 67.000,00 € |

 RECURSOS FINANÇAMENT

|  |  |  |
| --- | --- | --- |
| 87000 | Romanent tresoreria despeses generals |  67.000,00 € |
|  | Total..................................... | 67.000,00 € |
|  |  |  |
|  |  |  |
|  |  |  |

El Sr. Manuel, tal com ha explicat al punt anterior, comenta que li falta informació per poder votar a favor. Encara que entén la urgència de la situació.

El Sr. Bordoy comenta que igual que el Sr. Bennassar encara que entén la urgència no té informació per valorar-ho i votar a favor.

La Sra. Busquets diu que encara que és cert que falta informació creu que la urgència està més que justificada per aprovar quan antes tot el que sigui necessari per fer un nou pou.

A continuació és passa a votació i la proposta és aprovada amb

* Vuit (8) vots a favor (MES i VOX)
* Cinc (5) abstencions (PP i PSOE)

 **PRECS I PREGUNTES.-**

En primer lloc el Sr. Bennassar va sol·licitar al Sr. Bordoy una rectificació a la seva afirmació feta en el Ple organitzatiu quan va dir que votava en contra de les dietes a regidors perque l’Ajuntament no pagava les factures del gas del menjador de l’escola.

Per poder fer aquesta petició el Sr. Bennassar havia demanat dies abans un aclariment al batle sobre aquesta situació que ell desconeixia fent la següent pregunta:

«El portavoz del PSOE, en el pleno efectuado el día de ayer 21/06/2023, indico que no se han abonado desde hace meses las facturas de gas , del CEIP Gabriel Comas i Ribas , y que la capacidad de hacer la comida de los alumnos , ha quedado disminuida , por lo que como portavoz del grupo Popular y de acuerdo al articulo 14 del Real Decreto 2586/1986, solicitamos que se nos aporte , las facturas de gas pagadas y pendientes de pagar que dan suministro CEIP Gabriel Comas i Ribas, así mismo se nos informe si existen facturas por abonar del resto de servicios básicos , agua , luz y gas , de los inmuebles dependientes del ayuntamiento de Esporles»

El Sr. batle li va enviar per escrit al Sr. Bennassar la següent resposta:

En referencia a les factures de gas esmentades pel portaveu socialista en el plenari de dia 21 de juny de 2023, cal dir que, aquestes dues factures impagades, de les quals l’Ajuntament d’Esporles no en va tenir coneixement fins el dia després (dia 22 de juny de 2023), quan varen ser remeses per la direcció del CEIP Gabriel Comas i Ribas a la corporació municipal, no corresponen a cap obligació municipal i per tant no han de ser pagades per l’Ajuntament d’Esporles. De fet, ambdues factures van dirigides a Unsomnit SL. antiga empresa prestadora del servei de menjador del CEIP Gabriel Comas i Ribas, un servei que presta la Conselleria d’Educació del Govern de les Illes Balears.

La primera factura té un import de 2.537,61 € i correspon al subministrament de gas per part de la distribuidora de REPSOL.

La segona factura, amb un import de 480,18 correspon al lloguer del dipòsit de gas per part de REPSOL.

Cap dels conceptes correspon a l’Ajuntament una vegada revisades les obligacions de l’Ajuntament d’Esporles amb el CEIP i revisat el plec del concurs del menjador de la Conselleria d’Educació del Govern de les Illes Balears, en el qual s’especifica, al punt 12.1.F sobre obligacions del contratista que: *“Obtenir del centre escolar l'ús dels serveis d'aigua i energia de manera apta per a les tasques contractades en cada cas.* ***El gas serà a càrrec del contractista quan tingui un comptador exclusiu d'ús, o aquest se subministri de manera independent a la resta de dependències del centre educatiu mitjançant una propia canalització i es recarregui mitjançant bombones o tancs de magatzematge exclusiu****”.*

Amb posterioritat l’Ajuntament ha tengut constància que l’actual empresa prestadora del servei de menjador escolar, “Comensals” ha acceptat l’obligació del pagament.

A l’Ajuntament no consta, en aquest moment, cap factura de subministrament no efectuada en el plaç que correspon.

A continuació el Sr. Bordoy va contestar que ell únicament va traslladar una queixa que li varen fer a ell però que sí és tal com diuen el Sr. Bennassar i el Sr. batle no dubtarà en demanar disculpes per l’afirmació. El Sr. Bordoy defensa que davant el dubte s’ha d’estar sempre al costat de l’indefens i en aquest cas és el ciutadà.

La Sr. Roig va voler explicar personalment que tan aviat com varen tenir coneixement del problema es varen informar i tot és tal com s’ha explicat abans.

El Sr. Bennassar també va presentar per registre la següent

PREGUNTA:

En relación a la piscina municipal de Esporles, que se ha abierto recientemente , solicitamos información como grupo popular , si el personal existente es el adecuado , para garantizar la seguridad de los usuarios , que se nos informe del número de trabajadores , que existen para el funcionamiento de la piscina publica de Esporles, si el personal existente es una contrata o es personal del ayuntamiento y si disponen de la titulación adecuada para los puestos de trabajo existentes, para el servicio de la piscina municipal de Esporles

RESPOSTA:

Per tal de cobrir el servei de piscina municipal i garantir la seguretat dels usuaris, tant a nivell d’accidents (socorristes) com pel que fa a les condicions higiénico-sanitàries de la piscina (manteniment i neteja), l’Ajuntament d’Esporles ha contractat a dues empreses per dur a terme aquestes serveis:

- Servei de socorrisme: IBE Emergencias 7000

- Servei de manteniment i neteja de les piscines: Sergal

Referent al servei de socorrisme:

L’empresa contractada destina el següent personal al servei: 1 supervisor del servei, 1 socorrista assignat al lloc que cobreix la jornada de dilluns a divendres, 1 socorrista de reserva, que cobreix els caps de setmana i dies lliures del socorrista principal i 1 socorrista de guàrdia, preparat per substituir als anteriors en cas de necessitat.

Els socorristes tenen la titulació adequada per realitzar aquestes funcions, apart d’estar en possessió del certificat que li acredita per l'ús del desfibril·lador semiautomàtic.

Referent al servei de manteniment i neteja:

L’empresa contractada destina el següent personal al servei: 1 supervisor del servei i 1 treballador encarregat del manteniment i neteja de les piscines.

L’empresa contractada està en possessió de la titulació adequada per realitzar aquest servei, efectua tots els controls diaris necessaris i elabora tota la documentació requerida per tal de complir amb els requeriments estipulats per la Direcció General de Salut Pública.

El batle comenta que el Sr. Bennassar va entrar per registre una serie de preguntes que transcrites literalment diuen:

* Si es cierto, que en el convenio de cesión a las persones mayores de parte dependencias del edificio situado entre las calles Cotoner y Canonje J Garau, “si el mantenimiento del inmueble según dicho convenio corre a cargo del ayuntamiento”

RESPOSTA: SÍ

* Si se han realizado obras o se están realizando obras de reparación, de la cubierta plana transitable existente, y de la rampa de acceso, para evitar la filtración de agua al interior del inmueble

RESPOSTA: Sí i s’han aturat

* Si el inmueble en cuestión dispone de instrucciones de uso y mantenimiento, Ley 38/1999 de 5 de noviembre, de Ordenación de la Edificación, articulo 7

RESPOSTA: No poden contestar perquè s’ha de demanar a l’arquitecta tècnica de l’Ajuntament i ara està de vacacions.

* En el caso de que se están realizando, que fecha se tiene prevista de finalización y si cuentan con supervisión o dirección técnica, realizada por técnico competente según LOE, de los Servicios técnicos del ayuntamiento

RESPOSTA: Les obres s’han interromput perquè no és troba l’origen de les goteres.

* Parece que hay un acopio de material destinado a instalación de AA/CC, acopiado en la cubierta plana transitable del edificio, si está previsto instalar AA/CC, para las dependencias del centro, si se ha iniciado la instalación y la fecha prevista de finalización

RESPOSTA: Sí, s’estan instalant aires acondicionats.

* Desde el 20de junio de 2023 el grupo popular en el ayuntamiento de Esporles solicito , la necesidad de disponer de un despacho , con los equipamientos necesarios para poder ejercer nuestra labor de oposición a fecha de 19/07/2023 , es decir un mes después , no disponemos de comunicación alguna por parte del ayuntamiento , otorgando un espacio ( despacho ) , al grupo popular para que pueda realizar su correcta labor de oposición , conforme a lo indicado , en el articulo 27 del Real Decreto 2568/1986, de 28 de noviembre, por el que se aprueba el Reglamento de Organización, Funcionamiento y Régimen Jurídico de las Entidades Locales.

RESPOSTA: Ja tenen més o manco la ubicació dels tres despatxos però encara s’ha de fer una feina d’acondicionament.

Ni el Sr. Bordoy ni la Sra. Busquets volen fer preguntes.

 Un cop examinats els punts assenyalats a l’ordre del dia, essent les vint-i-una hores el Sr. batle aixecà la sessió, i per fer-hi constar el que s’hi ha tractat, jo la secretària en donc fe, i amb el seu Vist-i-plau estenc la present Acta al lloc i la data assenyalats a l’encapçalament.

La secretària Vist i plau

 El batle